ଶବଦାହ, ଯଦି ସମ୍ଭବ ହୁଏ, ଯେଉଁ ଦିନ ମୃତ୍ୟୁ ଘଟିବ, ସୂର୍ଯ୍ୟ ଅସ୍ତ ହେବା ପୂର୍ବରୁ କିମ୍ବା ୨୪ ଘଣ୍ଟା ମଧ୍ୟରେ ସମାପନ ହେବା ଉଚିତ। ବୋଧହୁଏ ଗରମ ଜଳବାୟୁ ଯୋଗୁଁ ଏପରି ବ୍ୟବସ୍ଥା ରହିଛି। ଅନ୍ତିମ ସଂସ୍କାର ସାଧାରଣତଃ ଘନିଷ୍ଠ ପରିବାର ସଦସ୍ୟଙ୍କ ଦ୍ୱାରା କରାଯାଏ |  ଯେତେବେଳେ ଜଣେ ପିତା  କିମ୍ବା ମାତାଙ୍କ ମୃତ୍ୟୁ ହୁଏ ଏବଂ ପିଲାମାନେ ବହୁ ଦୂରରେ ଥାଆନ୍ତି, ପରିବାରର ଅନ୍ୟ ସଦସ୍ୟମାନେ ଶବକୁ ଦାହ ନକରି ଜଗି ରୁହନ୍ତି। ଯେପର୍ଯ୍ୟନ୍ତ ପିଲାମାନେ ନଆସନ୍ତି ସେମାନଙ୍କୁ ଅପେକ୍ଷା କରିବାକୁପଡେ। ହିନ୍ଦୁ ପରମ୍ପରା ଅନୁଯାୟୀ, କେବଳ  ପରିବାରର ପୁରୁଷ ସଦସ୍ୟ ଯେପରିକି ସ୍ୱାମୀ, ପିତା କିମ୍ବା ପୁଅ ହିଁ  ଶେଷ ରୀତିନୀତି କରିପାରିବେ।  ସାଧାରଣତଃ, ଜ୍ୟେଷ୍ଠପୁତ୍ର ହେଉଛି ଶେଷ ରୀତିନୀତିର କର୍ତ୍ତା ଏବଂ ଶବଦାହ କ୍ଷେତ୍ରରେ ମଧ୍ୟ ସାଧାରଣତଃ ବଡ ପୁଅ ହିଁ  ମୁଖାଗ୍ନି ଦେଇଥାଏ କିମ୍ବା କ୍ରିମାଟରିଅମରେ  ବଟନ୍ ଦବାଇଥାଏ। ବଡ ପୁଅ କିମ୍ବା ପୁଅ ନ ଥିଲେ, ନାତି, ଜ୍ବାଇଁ କିମ୍ବା ମୃତକଙ୍କର ଅନ୍ୟ କୌଣସି ନିକଟ ସମ୍ପର୍କୀୟ ଏହା କରନ୍ତି।